
Avaliku ürituse „Narva Bike 2010” 
loa taotluse rahuldamine
1. Asjaolud ja menetluse käik

Osaühing GENEVA esitas Narva Linnavalitsusele avaliku ürituse loa taotluse. OÜ Geneva kavandab viia läbi 16.-18.07.2010.a. Narva linnas avalikkusele suunatud traditsioonilise kultuurifestivali „Narva Bike 2010“.
Ürituse eesmärgiks on motokultuuri tutvustamine üldsusele, meelelahutuskontsertide ja -võistluste korraldamine. Ürituse kavas on erinevad mängu- ja spordivõistlused. Sihtgrupiks on linnaelanikud ja külalised. Eeldatav maksimaalne osavõtjate arv on 5000 inimest. Sissepääs Narva linnuses toimuvale kontserdile on tasuline (150 ja 200 krooni). Kohapeal on korraldatud toitlustus ning karastusjookide ja vähese etanoolisisaldusega alkohoolsete jookide jaemüük. Esinevad külalisansamblid Venemaalt, Inglismaalt, Soomest, Ukrainast, Eestist. Avaliku üritusega kaasneb kõrgendatud turvarisk. Korra tagamiseks üritusel sõlmitakse turvateenuse osutamise leping Osaühinguga Hotronic Security.
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Osaühing GENEVA kultuurifestivali „Narva Bike 2009” korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Osaühing GENEVA taotlus avaliku ürituse „Narva Bike 2010” läbiviimiseks. 

3.2. Avaliku ürituse korraldajaks on Osaühing GENEVA (registrikood 10338183, asukohaga Võidu 2, 21006 Narva).
3.3. Motoronkkäigu läbiviimise marsruudiks on Peetri plats – Tallinna mnt. – Rahu tn. – Kangelaste pr. - Tallinna mnt. – Puškini tn. – Raja tn. – Jõe tn. – Sadama tn. – Sepa tn. – Jõesuu tn. -  Narva-Jõesuu – Tallinna mnt. (Tallinna poolt) - Geneva Keskuse esine plats.
Reservmarsruut: Peetri plats – Tallinna mnt. – Rahu tn. – Puškini tn. – Raja tn. – Jõe tn. – Sadama tn. – Sepa tn. – Jõesuu tn. -  Narva-Jõesuu – Tallinna mnt. (Tallinna poolt) - Geneva Keskuse esine plats.
Teine reservmarsruut juhul, kui osalejaid on liiga palju: Peetri plats – Tallinna mnt. - Narva-Jõesuu - Jõesuu tn. – Rakvere tn. – Puškini tn. - Tallinna mnt. - Geneva Keskuse esine plats.    
3.4. Vabaõhukontsertide ja meelelahutusürituste läbiviimise kohaks on Narva Kindluse territoorium (asukohaga Peterburi mnt 2, Narva 20308). Kontserdid toimuvad 16.07.2010.a. kell 18:00 kuni 02:00 ja 17.07.2010.a. kell 18:00 kuni 02:00. 
3.5. Mototehnika eksponeerimiskohaks on Geneva Keskuse esine plats, Võidu 2 , Narva.
3.6. Retrotehniku ralli läbiviimise kohaks on Raja tänav. Tänava sulgemise aeg 17.07.2010 16.00 – 18.00

3.7. Avalik üritus on mitmepäevane. Üritus algab 16.07.2010.a. kell 14.00 ning lõpeb 18.07.2010.a. kell 12.00.
3.8. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks OÜ Geneva (reg. Kood 10338183, aadress Võidu 2, 21006, Narva)
4.2. Korraldus jõustub teatavakstegemisest. 
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

